《宾阳八景 其五 鹤观灵泉》
明代·梁鱼

寅阳鹤观留仙躅，观绕幽泉三百曲。界破青山银一条，跳下苍崖珠万斛。

一霄雾雨春流奔，万顷田畴夜添绿。涓涓千古灵且清，时有人来牵饮犊。

作者简介：梁鱼，字克龙。顺德人。明宪宗成化七年（一四七一）举人。官广西平乐知县。孝宗弘治十四年（一五〇一）迁宾州知州。后为部使者所斥，遂拂衣归。明郭棐撰《粤大记》卷二〇有传。